România, strânsă cu ușa de UE să-și protejeze pădurile. La noi „lemnul este o resursă regenerabilă de bani negri”
Din 30 decembrie 2024, o nouă directivă UE anti-defrișări (EUDR - European Union Deforestation Regulation) va cere companiilor care vând produse în cele 27 de state membre UE să dovedească faptul că lanțurile lor de aprovizionare nu contribuie la distrugerea pădurilor. În România, implementarea EUDR se va realiza conform unei Hotărâri de Guvern (HG) care numește Ministerul Mediului și alte autorități competente să aplice regulamentul.